KTC สวิงโหด! จากวิ่งแรง 18% ก่อนเจอขายทำกำไรฉุดหุ้นเกือบเสมอตัว
KTC สวิงโหด! จากวิ่งแรง 18% ก่อนเจอขายทำกำไรฉุดหุ้นเกือบเสมอตัว
11 ม.ค. 2564

ผู้สื่อข่าวรายงานว่า บริษัท บัตรกรุงไทย จำกัด (มหาชน) หรือ KTC ณ เวลา 16.30 น. อยู่ที่ระดับ 77 บาท บวก 0.25 บาท หรือ 0.33% สูงสุดที่ระดับ 90.25 บาท ต่ำสุดที่ระดับ 75.25 บาท ด้วยมูลค่าการซื้อขาย 5.88 พันล้านบาท

ทั้งนี้ ราคาหุ้น KCT ปรับตัวผันผวนระหว่างวัน หลังจากราคาวิ่งขึ้นไปทำจุดสูงสุดของวันที่ระดับ 90.25 บาท ก่อนจะถูกแรงขายออกมาจนมาอยู่ที่ระดับ 77 บาท หรือคิดเป็นการปรับตัวลดลงมา 18% เมื่อเทียบกับราคาปิดวานนี้ที่ระดับ 76.75 บาท
ด้าน นายวิจิตร กล่าวว่า หากมองราคาหุ้น KTC บรรดานักวิเคราะห์ฯให้ราคาเป้าหมายเฉลี่ยอยู่ที่ 41 บาท/หุ้น แม้แต่ฝ่ายวิจัยเมย์แบงก์ฯ ก็ให้ราคาเป้าหมาย KTC ที่ 41 บาท/หุ้น เท่านั้น ราคาปัจจุบันถือว่าเกินพื้นฐานไปมากแล้ว
ส่วนทางเทคนิคของหุ้น KTC ยังคงเดินหน้าทำจุดสูงสุดใหม่ ซึ่งสัญญาณยังเป็นทิศทางขาขึ้นอยู่  แม้จะเข้าเขตซื้อมากเกินไปและมีโอกาสพักตัว พร้อมให้แนวรับ 80 บาท ส่วนแนวต้าน 90 บาท และมี Stop loss ที่ 76 บาท
ขณะที่ในแง่ของปัจจัยพื้นฐานแม้ว่า KTC จะได้รับผลดีในแง่การบริโภคที่ดีขึ้นในช่วงปลายปี แต่ก็ไม่เพียงพอที่จะทำให้ราคาหุ้นขึ้นมาถึง 80 บาท/หุ้น ทั้งนี้ คาดการณ์กำไรปี 63 ของ KTC ที่ 5,256 ล้านบาท ลดลงราว 5% จากปี 62 ที่มีกำไร 5,524 ล้านบาท และในปี 64 คาดว่าจะมีกำไร 5,782 ล้านบาท เพิ่มขึ้น 10% จากปี 63 การเติบโตในลักษณะนี้ถือว่าทำได้ดี เพราะ KTC จัดได้ว่ามีฐานกำไรที่ใหญ่